Benjaminas Sakalauskas

Benjaminas Sakalauskas (g. 1955 m. gegužės 6 d. Nižnyj Kačergato gyvenvietėje, Irkutsko sritis, Rusija) – Lietuvos ir Zarasų rajono ūkio, politinis bei visuomenės veikėjas.

 Biografija 
1970 m. baigė Nižnij Kačergato aštuonmetę mokyklą, 1974 m. Irkutsko miškų technikumą. 1974–1975 m. Goloustno (Irkutsko raj.) miškų ūkio technikas-miškininkas. Nuo 1975 m. studijavo Sibiro miškų technikos institute (Krasnojarskas). 1988 m. baigė Lietuvos žemės ūkio akademijos Miškų fakultetą, miškų ūkio inžinierius.

1977 m. atvyko į Lietuvą, tais pačiais metais iš tremties grįžo ir tėvai. 1977–1981 m. Rokiškio miškų urėdijos Salagirio girininkijos girininkas, 1982–1995 m. Zarasų miškų urėdijos Dusetų girininkijos girininkas. 1997–2014 m. Generalinės miškų urėdijos prie LR aplinkos ministerijos generalinis miškų urėdas,http://www3.lrs.lt/pls/inter3/dokpaieska.showdoc_l?p_id=34891 2014 m. – urėdo pavaduotojas. 2015–2018 m. Rokiškio miškų urėdijos urėdas. Nuo 2018 m. Zarasų rajono savivaldybės administracijos direktorius.https://www.vz.lt/agroverslas/2018/04/16/teismas-sakalauskas-is-rokiskio-uredo-pareigu-atsauktas-teisetai

1990–1995 m. Dusetų miesto ir apylinkės tarybos pirmininkas. 1995–1997 m., 2002–2003 m. ir 2015–2016 m. Zarasų rajono savivaldybės tarybos narys, 1995–1997 m. Zarasų rajono savivaldybės meras.

Nuo 1994 m. Lietuvos politinių kalinių ir tremtinių sąjungos narys. Lietuvos šaulių sąjungos narys.

Žmona Irena, dukterys Eglė ir Ieva.http://www.vrk.lt/statiniai/puslapiai/n/rinkimai/20001008/kandvl.htm-153204.htm

 Įvertinimas 
 2004 m. ordino „Už nuopelnus Lietuvai“ Karininko kryžius http://www3.lrs.lt/pls/inter3/dokpaieska.showdoc_l?p_id=237124

 Šaltiniai 

Kategorija:Miškų urėdai
Kategorija:Lietuvos miškų inžinieriai
Kategorija:Lietuvos girininkai
Kategorija:Zarasų merai